open-index/open-wikipedia-markdown huggingface dataset:
מרי ורגהיס

**מרי פותהיסריל ורגהיס** (באנגלית: **Mary Puthisseril Verghese**; 1925 – 17 בדצמבר 1986) הייתה רופאה הודית, מבין חלוצי תחום הרפואה השיקומית בהודו. ב-1963, נטלה על עצמה את ניהול המחלקה הראשון לפיזיותרפיה ושיקום בהודו, בבית החולים כריסטיאן מדיקל קולג' (CMC), בוולורה. עבודתה הייתה מרכזית להתפתחות שירותי בית החולים עד להקמת המוסד הראשון הייעודי לרפואה שיקומית בהודו, ב-1966. בהכרה בתרומותיה לתחום הרפואה, הוענק לה בשנת 1972 פרס פאדמה שרי, מבין הפרסים האזרחיים החשובים שניתנים מאת ממשלת הודו.

קרן מרי ורגהיס, שנוסד על שמה, מעניק כל שנה את פרס ד"ר מרי ורגהיס למצוינות בהעצמת יכולות, מאז 2012.

## תחילת דרכה
מרי ורגהיס נולדה בכפר צ'ראי, שבקוצ'ין, קרלה, הודו, למשפחה אמידה. אביה היה מנהיג מכובד בכנסייה המקומית ובקהילה. היא הייתה השביעית מבין שמונה ילדים במשפחה. לאחר לימודי התיכון, מרי למדה במכללת מהראג'ה. היא למדה לתואר שני ברפואה ב-CMC, אותו סיימה ב-1952. היא הצטרפה למחלקת הגינקולוגיה כדי להתמחות ברפואת נשים.

## פציעה והמשך קריירה
שמאל|ממוזער|מוסד השיקום הרפואי על שם מרי ורגהיס, בוולורה
בזמן ההתמחות שלה, בשנת 1954, הייתה ורגהיס מעורבת בתאונת דרכים, וספגה פגיעה לחוט השדרה. בפציעות שלה טיפל ד"ר פול בראנד, אשר לאחר מכן נהיה למנחה המקצועי שלה, תחתיו למדה מיומנויות כירורגיות לטיפול ושיקום של חולי צרעת. היא עצמה עברה טיפול שיקומי בפרת, שבאוסטרליה, ולאחר מכן התקבלה כמתמחה במכון לרפואה פיזיקלית ושיקום בניו-יורק, בהנחיית ד"ר הווארד א. ראסק, מחלוצי התחום. בסיום ההתמחות בשנת 1962, היא חזרה להודו כראשת מחלקת רפואה פיזיקלית ושיקום ב-CMC. היא קידמה את הקמת המכון הראשון לשיקום בהודו, שנפתח ב-1966. היא התמקדה בעבודת שיקום של נפגעי חוט השדרה, צרעת, ופגיעה מוחית. היא המשיכה לעבוד בבית נוצרי המכללה-CMC עד 1976.
ממוזער|מרי ורגהיס מקבלת את פרס פאדמה שרי
ב-1963 יצאה לאור הביוגרפיה שלה, בכותרת: "קח את ידי: סיפורה המדהים של ד"ר מרי ורגהיס", אותה חיברה דורותי קלארק וילסון.

## פרסים
בהכרה בתרומותיה לרפואה בהודו, ובפרט לתחום שיקום פיזי, הוענק לורגהיס בשנת 1972 פרס פאדמה שרי על ידי הנשיא של הודו, ורהגירי ונקטה גירי. ב-1985 זכתה ורגהיס בפרס וורלד ויז'ן (World Vision Award).

## מותה ומורשתה
ורגהיס נפטרה בדצמבר 1986. מרכז השיקום שיסדה שנים קודם לכן, נקרא על שמה בעקבות מותה. קרן מרי ורגהיס, אותו הקימה זמן קצר לפני מותה, מנהל תוכניות הכשרה מקצועות לאנשים נכים ובעלי מוגבלויות. ב-2012 נוסד בקרן גם הפרס על שמה, שמכיר במצוינות בתחום.

## קישורים חיצוניים

## הערות שוליים

קטגוריה:רופאי שיקום
קטגוריה:מדענים הודים
קטגוריה:רופאים הודים
קטגוריה:מקבלי עיטור פאדמה שרי
קטגוריה:רופאות המאה ה-20
קטגוריה:ילידות 1925
קטגוריה:הודים שנולדו ב-1925
קטגוריה:נפטרות ב-1986
קטגוריה:הודים שנפטרו ב-1986
יוסי אוחנה

שמאל|ממוזער|250px|יוסי אוחנה, 2004
**יוסי (זוזו) אוחנה** (23 באוגוסט 1933 – 7 במרץ 2014) היה סופר ואיש דפוס ישראלי, חתן פרס זאב לספרות ילדים ונוער התשמ"ה 1985. 

## ביוגרפיה
אמו, רחל אוחנה, ילידת חברון ודור שישי בישראל; אביו, יהודה, יליד נווה צדק בתל אביב. אביו ואמו גורשו בצעירותם (כל אחד בנפרד) מארץ ישראל בזמן השלטון העות'מאני בארץ ישראל, הגיעו לאלכסנדריה, שם נפגשו והתחתנו. יהודה אוחנה היה בעל מפעל חליפות מצליח וחזן בבית הכנסת אליהו הנביא באלכסנדריה. 

יוסי (זוזו) אוחנה נולד באלכסנדריה שבמצרים, ולו אחות וארבעה אחים מבוגרים ממנו. ב-1938, בהיותו בן שלוש, שב עם משפחתו לארץ ישראל, הם התיישבו בנווה צדק. יוסי למד בבית הספר 'תלמוד תורה' ולאחר מכן בבית הספר תחכמוני בתל אביב. האב יהודה, שלא הצליח בעסקיו בתקופת קום המדינה, הלך לעולמו בהיותו בן 42 ויוסי יצא לעבוד מגיל צעיר כדי לעזור בפרנסת המשפחה. 

בשנת 1951 התגייס לצה"ל, שירת כממלא מקום קצין הרכב בבה"ד בדרגת סמ"ר והשתחרר בשנת 1953. מאז שחרורו השתתף עד שנת 1973 בכל מלחמות ישראל, בשירות מילואים.

החל לעבוד ב'דפוס הפועל הצעיר' ולאחר מכן בדפוס דבר. לימים הצטרף כשותף לאחיו מוריס ב'חברת הכורכים', אותה ניהל מרבית חייו.
יוסי אוחנה נישא למימי לבית הימן, זוכת אות ההתנדבות "מגן העיר" מראש עיריית רמת גן, צבי בר. להם שלוש בנות ובן. בנם אודי הוא בעל הוצאת הספרים אופיר ביכורים. 

ספרו של יוסי אוחנה ראה אור בשנת 1984 בהוצאת מעריב וזכה בפרס זאב לספרות ילדים ונוער לשנת תשמ"ה, מטעם משרד החינוך והתרבות. הספר נכנס לתוכנית הלימודים ונלמד בקובץ "באומר ובשיח - לקט ספרותי לבית הספר היסודי".

נימוקי ועדת השופטים להענקת הפרס:

:"המספר ניחן בזיכרון מצוין, ביכולת תיאור וברגש אמיתי עמוק וכן כלפי ילדותו הקשה, אך היפה, בשכונת שבזי. ניכר בסיפוריו שהם באים להנציח חוויות שחווה מתוך צורך נפשי עמוק לזכור ולהזכיר, מתוך רצון להקנות לדור הגדל בארץ את קורות היישוב באספקלריה של ילד שחי באותם זמנים של טרם המדינה. אין הוא מתיימר להיות מה שאינו, לא מתהדר בנוצות מקושטות של בעלי מקצוע ואורח סיפורו נשאר ביסודו כפי שנשתמר בחדרי מוחו, בפינות החמות השמורות לשכונה בליבו.
:המסר שמעביר הסופר ברור וחד, הקורא מתרשם וחווה את חוויות גיבורי הסיפורים, ובראשם המספר-הילד עצמו, והמשקע הנותר אחר קריאה הוא של חיבה, ואולי אף של געגועים לימים ההם, לחיי צניעות ופשטות, לאחוות שכנים ולמטרה משותפת מעבר למאבק הקיום בחיי היום יום."

## ביבליוגרפיה
### ספרו
*יוסי (זוזו) אוחנה, השכונה שלי, הוצאת מעריב, 1984.

### לקריאה נוספת
*אסתר קל (שמעה ורשמה), "השכונה של יוסי", **[[הארץ שלנו]]**, חוברת 15 תשמ"ה, 2 בינואר 1985, עמ' 4–5, 15.
*יוסי (זוזו) אוחנה, **חוברת זיכרון להוריי היקרים ולכל משפחת אוחנה**, הוצאת אופיר ביכורים, התשע"ג 2012.

קטעים מספרו ראו אור גם באכסניות הבאות:
*"רחל המשוגעת", בתוך: בת שבע רשף, מיכל הניג-טולדנו, דבורה אמיר (עורכות), **עונות וליהנות – מקראה בחינוך הלשוני בשילוב טקסטים חזותיים**, ג חלק שני, הוצאת יבנה/בונוס, תשע"ה 2015, עמ' 79–81.
*גרשון ברגסון (עורך), בתוך: **באומר ובשיח – לקט ספרותי לבית-הספר היסודי**, ספר ראשון לכתות ג-ד, ספריית הפועלים, באישור משרד החינוך והתרבות, תשמ"ה 1985, עמ' 60–62.
*"יעקב אבו אל בנאת", בתוך: **מועדונופש – חדשות טבריה ואילת קלאב הוטל**, גיליון מס' 13, דצמבר 1984, עמ' 27.

קטגוריה:זוכי פרס זאב
קטגוריה:סופרים ישראלים
קטגוריה:סופרי ילדים ונוער ישראלים
קטגוריה:ישראלים ילידי מצרים
קטגוריה:בוגרי בית הספר תחכמוני (תל אביב)
קטגוריה:ישראלים שנולדו ב-1933
קטגוריה:ישראלים שנפטרו ב-2014
950-959 לפנה"ס

**שימו לב: ערך זה מכיל אירועים מן השנים 959 - 950 [[לפני הספירה]]**

## אירועים ומגמות
* 959 לפנה"ס - פסוסנס השני מחליף את סיאמון מלך מצרים.
* 957 לפנה"ס - סיום שלטונו של המלך מו משושלת ג'ואו בסין.
* 952 לפנה"ס - תרסיפוס, מלך אתונה מת אחר שלטון שנמשך 41 שנים. הוא מוחלף על ידי בנו פורבס.
* 950 לפנה"ס - צפון מצרים מתחילה להישלט על ידי פרעונים לובים. הלובים בונים ערים, זוהי תחילת ההתיישבות האורבנית (עירונית) באזור הדלתא של הנילוס.

## אנשים משמעותיים
* שלמה מלך ישראל.
*תגלת-פלאסר השני, מלך אשור.
*פסוסנס השני, מלך מצרים.

## קישורים חיצוניים

*
קטגוריה:המאה ה-10 לפנה"ס
אליעזר שמחה וייס

הרב **אליעזר שמחה וייס** (נולד בשנת תש"י 1950) הוא חבר מועצת הרבנות הראשית לישראל וממלא מקום רב הערים בני ברק וגבעת שמואל. כיהן בעבר כרב המושב כפר הרא"ה, וכרב המועצה האזורית עמק חפר.

## ביוגרפיה
נולד וגדל בעיר מנצ'סטר באנגליה לרב שלמה וניטה וויס. למד בישיבת גייטסהד באנגליה, לאחר מכן עלה לארץ ישראל ולמד תקופה קצרה בישיבת מיר, כמו כן למד בישיבת מרכז הרב בירושלים והמשיך את לימודיו במכון הארי פישל. נסמך להוראה על ידי הרב הראשי הרב איסר יהודה אונטרמן.

הוא חזר לעירו מנצ'סטר לשמש רב קהילה. באותה תקופה למד משפטים (עריכת דין) באוניברסיטת מנצ'סטר. לימים שימש גם כמנכ"ל לשכתו של הרב ד"ר עמנואל יעקובוביץ, הרב הראשי של בריטניה, והיה אחראי לענייני ישראל בלשכת הרב הראשי. הרב וויס שימש גם כרב ומורה רוחני לסטודנטים יהודים באוניברסיטאות לונדון ומנצ'סטר.

בשנת תשמ"ו (1986) התמנה כרבה של כפר הרא"ה ובכלל זה המשקים הקיבוצים והמושבים הסמוכים לכפר. מאוחר יותר מונה באופן רשמי לכהן כרבה של המועצה האזורית עמק חפר.

בכ"ה באלול תשע"ח (2018) נבחר לחבר מועצת הרבנות הראשית, במקום הרב יוסף גליקסברג.

בשנת תשע"ט (2019) לאחר פטירת הרב שלמה קורח רבה של בני ברק, מונה לשמש כממלא מקום רב העיר בני ברק עד לבחירת רב קבוע לעיר מטעם המדינה.

הרב וייס הוא מן הרבנים העומדים בראש המאבק ברפורמות שר הדתות לשעבר מתן כהנא בכשרות ובגיור.

היה מן העורכים הראשים של הספרים של סבו הרב אליעזר שמחה רבינוביץ רבה של סובאלק ולומז'ה.

ביולי 2024 לאחר פגיעת הרקטה במג'דל שמס הגיע יחד עם ח"כ מתן כהנא למגרש הכדורגל שבו נרצחו 12 הילדים, והם ערכו במקום תפילה לזכרם.

## חיבוריו
*משפטי שכנים – מדריך להלכות שכנים. תשנ"ז, בני ברק.
* הרא"ה – על היישוב כפר הרא"ה, תשנ"א.
* באר הטהרה – ספר העוסק בהלכות נדה, תשנ"ד, ירושלים.
* ממורשת התורה – שיחות על פרשיות התורה, ספר בראשית וספר שמות, בהוצאת 'דעת', ירושלים, תשנ"ז.
*ממורשת התורה - שיחות על פרשיות התורה, ספר ויקרא, ספר במדבר, וספר דברים.

## קישורים חיצוניים

* שיעוריו באתר ישיבה.
* טורי דעות וכתבות הרב אליעזר שמחה וייס, אתר סרוגים.
* 
* מאמרו בשנתון תחומין על הזמנת אורח לא דתי בשבת, אתר צומת.
* שיעוריו באתר יוטיוב
* [הספרים שלו](http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=אליעזר%20שמחה%20וייס) באתר הספרייה הלאומית
* 
* כל הכתבות על אליעזר שמחה ווייס, באתר ערוץ 7

## הערות שוליים

קטגוריה:ישראלים ילידי אנגליה
קטגוריה:בוגרי ישיבת מרכז הרב
קטגוריה:רבני הציונות הדתית בישראל
קטגוריה:מחברי ספרי הלכה
קטגוריה:מהדירי ספרות תורנית
קטגוריה:כפר הרא"ה: רבנים
קטגוריה:רבני מושבים
קטגוריה:רבני מועצות אזוריות
קטגוריה:רבנים אורתודוקסים
קטגוריה:מחברי ספרי עיון ישראלים
קטגוריה:מנצ'סטר: רבנים
קטגוריה:חברי מועצת הרבנות הראשית
קטגוריה:ישראלים שנולדו ב-1950
משה חיגר

ד"ר **משה חיגר** (1901 – 2 במאי 2004) היה רב, משפטן וחוקר תורני. רבן של כמה קהילות ביהדות דרום אפריקה, מעורכי האנציקלופדיה התלמודית, היועץ המשפטי לבתי הדין הרבניים בישראל ועורך קובץ פסקי הדין הרבניים.

## ביוגרפיה
נולד בעיר סלוצק לרב חנוך. למד בנעוריו בישיבת סלוצק - קלצק אצל הרב איסר זלמן מלצר, שבה כיהן דודו הרב אשר סנדומירסקי כמשגיח. אחרי מלחמת העולם הראשונה, עבר עם הישיבה לעיר קלצק ולמד מפי הרב אהרון קוטלר. אחרי כן עבר לישיבת מיר, ומשם לישיבת סלבודקה. בהיותו יליד רוסיה היה מוכרח לעזוב את ליטא וחזר לקלצק.

כאשר הרב מלצר החליט לעלות לארץ ישראל הוא כתב לרב אברהם יצחק הכהן קוק שיארגן סרטיפיקט גם עבור תלמידו חיגר. חיגר עלה ארצה בשנת תרפ"ה, למד בישיבת מרכז הרב ונסמך לרבנות מהראי"ה קוק, מהרב איסר זלמן מלצר והרב יעקב משה חרל"פ.

בסוף שנות העשרים, עקב המצב הכלכלי הקשה ששרר בארץ ישראל, ירד מהארץ לדרום אפריקה וכיהן כרב בקהילות שונות. בדרום אפריקה הוסמך כדוקטור למשפטים. אחרי עשרים שנה חזר ארצה, ונתקבל כיועץ משפטי לשיפוט רבני במשרד הדתות והוביל את בית הכנסת הירושלמי "זיכרון קדושים". בשנת 1957 שב לשליחות בחו"ל לתקופה קצרה. לאחר מכן עבד כעוזר מחקר במכון הארי פישל. היה חבר מערכת אנציקלופדיה תלמודית.

כתב מאמרים בעניינים תורניים ובמחקרי המשפט. הוא שימש כעורך של 'פסקי הדין של בתי הדין הרבנים בישראל'.

קבור בחלקת החסידים בהר הזיתים בירושלים.

## חיבוריו
* **האיש והאשה בדיני ישראל**. הוצאת מכון הארי פישל. תשמ"ד.
* **סם חיים**, סיפורים ומאמרים, הוצאת ראובן מס, ירושלים. חלק א: המוסר שבחיים: ספורים מוסרניים מחיי ההווה. חלק ב: עולה יורד ועולה, ספורים מחיי המחבר המשקפים את חיי בני הישיבות בדור הקודם בישראל ומחוצה לה. חלק ג: מאמרים ודרשות על עניינים אקטואליים. 195 עמ'. תש"נ.

## לקריאה נוספת
* קובץ נעם, כרך כה, עמ' קנ. בפתיחה של מאמרו של הרב חיגר על מפעל חייו של הרב מנחם מנדל כשר.

## קישורים חיצוניים
* תלמיד ישיבה עולה לארץ ישראל בשנות העשרים, אתר דעת
* הרב קוק ובית בריסק, אתר ישיבה
* האיש והאשה בדיני ישראל, אתר אוצר החכמה
* כרטיס נפטר באתר הר הזיתים
* [ספריו באתר הספרייה הלאומית](http://merhav.nli.org.il/primo_library/libweb/action/search.do?fn=search&ct=search&initialSearch=true&mode=Basic&tab=default_tab&indx=3&dum=true&srt=rank&vid=NLI&frbg=&vl%28freeText0%29=משה+חיגר&scp.scps=scope%3A(NNL%29)
* 

## הערות שוליים

קטגוריה:בוגרי ישיבת מרכז הרב
קטגוריה:עורכי האנציקלופדיה התלמודית
קטגוריה:תלמידי הראי"ה קוק
קטגוריה:יועצים משפטיים למשרדי ממשלה
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:רבנים שהגיעו לגיל מאה
קטגוריה:ישראלים שנולדו ב-1901
קטגוריה:ישראלים שנפטרו ב-2004
קטגוריה:יהודים הקבורים בהר הזיתים: חלקות החסידים
אנה קארנינה (מיני-סדרה, 2000)

**אנה קארנינה** (באנגלית: **Anna Karenina**) היא מיני-סדרה בריטית בת ארבעה חלקים עיבוד לרומן "אנה קארנינה" מאת טולסטוי.

את הסדרה ביים דייוויד בלייר והיא שודרה בערוץ 4 הבריטי בין ה-9 ל-30 במאי 2000. בארצות הברית שודרה הסדרה לראשונה בתיאטרון מאסטרפיס של רשת הטלוויזיה PBS בשנת 2001.

## תקציר עלילה
אנה נוסעת ברכבת מסנקט פטרבורג למוסקבה לבקר את אחיה סטיבה. סטיבה נשוי לדולי, ויש לו רומן עם האומנת של ילדיהם.

אנה נשואה ולה ילד בן שמונה. בין אנה והרוזן ורונסקי מתפתחת פרשת אהבים. קונסטנטין לווין מחזר אחרי אישה צעירה בשם קיט. לווין וקיטי הם רווקים.

אחיו של קונסטנטין לווין, ניקולאי, חי עם אישה בשם מאישה שהייתה פרוצה בעבר.

## צוות השחקנים

## קישורים חיצוניים

+
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות דרמה בריטיות
קטגוריה:סדרות טלוויזיה המבוססות על ספרים
קטגוריה:תוכניות טלוויזיה שמתרחשות ברוסיה
אנה קארנינה (סדרה, 1977)

**אנה קארנינה** (באנגלית: **Anna Karenina**) היא סדרת טלוויזיה משנת 1977 בהפקת ה-BBC, עיבוד לרומן "אנה קארנינה" מאת טולסטוי.

בתפקידים הראשיים מופיעים ניקולה פאג'ט בדמות אנה, אריק פורטר בדמות קארנין, וסטיוארט וילסון בדמות ורונסקי. עוד שיחקו בסדרה קרוליין לאנגריש בתפקיד קיטי ורוברט סוואן בתפקיד לווין.

הסדרה כללה 10 פרקים בני 50 דקות, ולכן העלילה מפורטת יותר מאשר בעיבודים אחרים לרומן. 

## קישורים חיצוניים

+
קטגוריה:סדרות טלוויזיה בריטיות שעלו לשידור בשנות ה-1970
קטגוריה:סדרות דרמה בריטיות
קטגוריה:סדרות טלוויזיה המבוססות על ספרים
קטגוריה:תוכניות טלוויזיה שמתרחשות ברוסיה
זאפ - קסברה

ממוזער|250px|זאפ-קסברה
ממוזער|250px|זאפ-קסברה
**זאפ - קסברה (ZAP Xebra)** הוא רכב חשמלי מונע מצבר, המוגדר כמכונית מיקרו, המונע באמצעות 3 גלגלים תלת אופן שיוצר בסין בין השנים 2006 ל- 2009. הזאפ-קסברה הושקה במאי 2006.

הזאפ - קסברה יוצאה ל-ארצות הברית. בשנת 2006 נמכרו כ-150 יחידות.

בשנת המודל 2006 דווח על פחחות בעייתית של הרכב, כתוצאה מכך הרכב לא היה עמיד בפני מים. בשנת 2007 בעיות הפחחות נפתרו.

לאחר מספר ניסיונות לתקן בעיות בבלמי הרכבים, בשנת 2013 הורתה הרשות לבטיחות כבישים ראשיים בארצות הברית ליבואן לקנות את כל הרכבים שנמכרו בארצות הברית (691 רכבים) במחיר של 3100 דולר אמריקאי למכונית ולהשמיד אותם

## גרסאות
* סדאן, 5 דלתות, 4 נוסעים (דגם  PK) 
* סדאן, 5 דלתות - פאנל סולארי על הגג (דגם  SD) 
* טנדר - 2 נוסעים (דגם  SD)
* טנדר - 2 נוסעים - פאנל סולארי בתוך הרכב (דגם  PK)

## מנוע וסוללות
מנוע 6.7 כ"ס, DC  מוברש המקבל אנרגיה מ-6 סוללות עופרת -  12 וולט, אטום חומצה ג'ל.  בדגמי 2008  המנועים ללא מברשות DC.

טווח הסוללה - 64 ק"מ.

אופציונאלי- סוללות במצב רכוב על גג פנל סולארי על גרסת  ה- Xebra Xero, אשר מאפשר טפטוף טעינת סולארית, שאמור להאריך את טווח חיים של שש סוללות הגרירה.

לזאפ-קסברה בלמי דיסק בשלושת הגלגלים.

## תמונות

קובץ:Zap-xebra.jpg| זאפ-קסברה - טנדר
קובץ:ZapCarXebra.jpg| זאפ-קסברה, מבט לפנים הרכב
קובץ:Zap! 2006.jpg| זאפ-קסברה
קובץ:ZapXebraTruck.jpg| זאפ-קסברה - טנדר
קובץ:Jolliet Street Electric Car 4.JPG| זאפ-קסברה


## ראו גם
* תלת אופן
* רכב חשמלי מונע מצבר
* מכונית מיקרו

## לקריאה נוספת
* זאפ-קסברה  (4:16 דקות), יו-טיוב
* זאפ-קסברה  (2:31 דקות), יו-טיוב
* זאפ-קסברה  (8:08 דקות), יו-טיוב
* זאפ-קסברה  (1:31 דקות), יו-טיוב
* זאפ-קסברה ZAP Xebra PK of L. David Roper

## קישורים חיצוניים

## הערות שוליים

קטגוריה:דגמי מכוניות שהושקו ב-2006
קטגוריה:מכוניות תלת אופן
קטגוריה:מכוניות מיקרו
קטגוריה:רכב חשמלי מונע מצבר
קטגוריה:כלי רכב המיוצרים בסין
עיטור פאדמה שרי

**עיטור פאדמה שרי** (באנגלית: **Padma Shri**)** **הוא הפרס האזרחי הרביעי בחשיבותו המוענק על ידי ממשלת הודו. הקודמים לו הם פרסי בהרט ראטנה, פאדמה ויבהושאן, ופאדמה בהושאן. הפרס מוכרז כל שנה ביום הרפובליקה של הודו.

## היסטוריה
פרסי הפאדמה נוסדו בשנת 1954 כדי לתת הכרה לאזרחי הודו על תרומתם בתחומים שונים של פעילות, כולל אמנות, חינוך, תעשייה, ספרות, מדע, ספורט, רפואה, עבודה סוציאלית ורווחה ותקשורת. מדי פעם הפרס מוענק לאנשים שאינם אזרחי הודו כאשר עשייתם תורמת להודו באופן משמעותי.

לזוכי הפרס מוענקת מדליה, ועל פניה מוטבעות המילים "פאדמה" (בסנסקריט - פרח הלוטוס) ו"שרי" (תואר כבוד בסנסקריט), מעל פרח לוטוס, המוקף בדגם גאומטרי.

נכון לשנת 2017, 2,913 אנשים קיבלו את הפרס.

## זוכי פרס פאדמה שרי נבחרים
* 1958 - דוויקה ראני
* 1969 - דוד אברהם צ'ולקאר
* 1971 - מרי ורגהיס
* 1988 - ל' סוברמניאם
* 2005 - סוניטה נראין
* 2008 - מ. נייט שאמלאן
* 2011 - אורוואשי בוטאליה

## קישורים חיצוניים

* 

* Full list of 2016 Padma Shri winners
* ()
* ()
* 


## הערות שוליים

*
קטגוריה:פרסים הודיים
קטגוריה:נשים זוכות פרסים
מולי האניס

**מולי האניס** (באנגלית: **Molly Hannis**; נולדה ב-13 במרץ 1992) היא שחיינית אמריקאית, המתמחה בסגנון חזה. היא בעלת 4 מדליות מאליפות העולם בבריכת 25 מטר (וינדזור 2016), 2 זהב ו-2 ארד.

## ביוגרפיה
האניס נולדה בסנטה רוזה, קליפורניה. היא התאמנה בקבוצת השחייה של אוניברסיטת טנסי.

### 2015
באליפות ארצות הברית שנערכה בשנת 2015 זכתה האניס במדליית כסף במשחה ל-200 מטר חזה וסיימה במקום 11 במשחה ל-100 מטר חזה. באוניברסיאדה שנערכה בקוואנגג'ו, קוריאה הדרומית ביולי אותה שנה היא סיימה במקום שישי במשחה ל-200 מטר חזה.

### 2016
במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיימה האניס במקום שני, במשחה ל-200 מטר חזה בתוצאה של 2:24.39 דקות אחרי לילי קינג (2:24.08 דקות) ובמקום שלישי במשחה ל-100 מטר חזה בתוצאה של 1:06.65 דקות, אחרי לילי קינג (1:05.20 דקות) וקייטי מיילי (1:06.07 דקות) ונכללה בנבחרת האמריקאית למשחקים האולימפיים. במשחקים עצמם היא סיימה במקום 16 במשחה ל-200 מטר חזה בתוצאה של 2:26.80 דקות. בשלב המוקדמות, היא קבעה תוצאה של 2:24.74 דקות ועלתה מהמקום ה-12.

#### שיאנית עולם (בריכת 25 מטר)
באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה ב-4 מדליות, 2 זהב ו-2 כסף. מדליות זהב, במשחה שליחות 4x50 מטר מעורב ובמשחה שליחות 4x100 מטר מעורב, לאחר ששחתה בשלב המוקדמות. מדליות ארד, במשחה ל-50 מטר חזה בתוצאה של 29.58 שניות, אחרי לילי קינג שקבעה שיא ארצות הברית חדש של 28.92 שניות ושיאנית העולם אליה אטקינסון מג'מייקה (29.11 שניות) ובמשחה ל-100 מטר חזה בתוצאה של 1:03.89 דקות, אחרי שיאנית העולם אליה אטקינסון (1:03.03 דקות) ולילי קינג (1:03.35 דקות). נוסף לכך, היא סיימה במקום שמיני במשחה ל-200 מטר חזה בתוצאה של 2:21.94 דקות. בשלב המוקדמות היא סיימה במקום שביעי בתוצאה של 2:20.82 דקות.

### 2017
בתחרות שנערכה בטנסי (בריכת 25 יארד) ב-1 בדצמבר 2017 קבעה האניס במשחה ל-100 יארד חזה שיא אישי חדש של 56.64 שניות, התוצאה השנייה בטיבה בעולם.

### 2018
בתחרות שנערכה באוסטין טקסס בינואר 2018 קבעה האניס במשחה ל-50 מטר חזה שיא אישי חדש של 29.71 שניות, התוצאה הרביעית בהיסטוריה.

## שיאים אישיים
### בריכה אולימפית
* 50 מטר חזה: 29.71 שניות (2018)
* 100 מטר חזה: 1:06.09 שניות (2018)
* 200 מטר חזה: 2:24.39 שניות (2016)

### בריכת 25 יארד
* 100 יארד חזה: 56.64 שניות (2017)

## קישורים חיצוניים

* מולי האניס, באתר *USA Swimming* 
* מולי האניס, באתר *Team USA* 

## הערות שוליים

קטגוריה:אמריקאים ילידי קליפורניה
קטגוריה:שחייניות חזה
קטגוריה:שחייניות אולימפיות אמריקאיות
קטגוריה:שחייניות אמריקאיות באולימפיאדת ריו דה ז'ניירו (2016)
קטגוריה:קליפורניה: שחיינים
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
באג בונד

**בונד באג** (אנגלית: Bond Bug) היא מכונית מיקרו, הכוללת 2 מושבים ו-3 גלגלים, (מוגדרת כתלת אופן), ועשויה מפיברגלס, אשר יוצרה על ידי חברת "בונד מכוניות בע"מ" (Bond Cars Ltd) הבריטית מתחילת שנת 1970 עד אוגוסט 1970. 
בפברואר 1969 השתלטה חברת רליאנט מוטורס (Reliant Motors Company) על החברה, והמשיכה לייצר את הדגם עד 1974.

יחודו של הדגם בדלת החופה היחידה, שנפתחה כלפי מעלה.
שם הדגם נשאר "באג בונד" ולא שונה. בסך הכל יוצרו 2,270 יחידות, שחלקן הגדול נצבע בצבע כתום. 

מחירו של "בונד באג" בהשקה היה 629 לירות שטרלינג.

עם השתלטותה של חברת "רליאנט מוטורס" על חברת "בונד מכוניות", מוטור רליאנט המשיכה לייצר את דגם בונד 875, עד שנת 1970.

## דגמים של "בונד באג" (2 מושבים)
* בונד באג 700, מנוע עם יחס דחיסה 1:7.5
* בונד באג 700E, מנוע עם יחס דחיסה 1:8.4
* בונד באג 700ES : מושבים תומכים יותר, גלגל רזרבי, מאפרה, פגוש גומי מלפנים

## תמונות

BondBugWhite.jpg| באג בונד
Woburn 2010.JPG| באג בונד
Road Up To Honister pass.jpg| חופת הבאג בונד
Bond Bug ca 1970.jpg| באג בונד
Bond Bug in Princetown.JPG| באג בונד



## ראו גם

## לקריאה נוספת

* באג בונד  (3:12 דקות), יו-טיוב
* באג בונד  (2:21 דקות), יו-טיוב
* באג בונד  Bond Bug - 3-Wheelers.com

ממוזער|290px|באג בונד

## קישורים חיצוניים

קטגוריה:מכוניות תלת אופן
קטגוריה:דגמי מכוניות שהושקו ב-1970
קטגוריה:מכוניות עשויות פיברגלס
קטגוריה:מכוניות מיקרו
קטגוריה:מכוניות בריטיות
גוקר

**גוקר** (באנגלית: **Gawker**) היה בלוג אמריקני אותו ייסדו ניק דנטון ואליזבת ספיירס בשנת 2002. הבלוג היה חלק מרשת של בלוגים בבעלות החברה האם גוקר מדיה (Gawker Media) ונחשב לספינת הדגל של החברה.

ב-10 ביוני 2016 הודיעה גוקר כי בכוונתה להיכנס להליך פירוק עקב פסיקה נגדה במשפט שעסק בפרסום קלטת סקס של האלק הוגאן. ב-22 באוגוסט 2016 פרסם ניק דנטון את המאמר האחרון בגוקר, לאחר שגוקר מדיה הודיעה על סגירתו של הבלוג בעקבות הפסיקה ולאחר מכירת שאר נכסי גוקר מדיה לחברת יוניויז'ן תקשורת, חברת מדיה אמריקנית בבעלותו החלקית של חיים סבן באמצעות סבן קפיטל גרופ.

## היסטוריה
גוקר עלה לאוויר לראשונה בחודש דצמבר 2002 ואילו גוקר מדיה, החברה האם, התאגדה כחברה בע"מ הרשומה באיי קיימן בחודש אוקטובר 2003.

בשנת 2012 היו בבעלות גוקר מדיה 7 בלוגים פופולריים: גיזמודו, דד-ספין, לייף האקר, ג'זבל, ג'אלופניק, קוטאקו וגוקר עצמו.

עם תחילת המשפט על פרסום קלטת הסקס של האלק הוגאן, נאלצה גוקר מדיה לחשוף את הכנסותיה שהסתכמו בשנת 2014 ב-44.3 מיליון דולר, עם רווח תפעולי של 6.53 מיליון דולר. הנתונים פורסמו באתר Business Insider.

את ההליך המשפטי נגד גוקר מדיה מימן המיליארד האמריקני פיטר ת'יל, ככל הנראה עקב טינה שרחש לאתר גוקר, שפרסם בשנת 2007 מאמר שחשף את נטיותיו המיניות כהומוסקסואל.

## קישורים חיצוניים

* 
* הכנסות גוקר בשנת 2014 באתר Business Insider
* 

## הערות שוליים

קטגוריה:בלוגים באנגלית
אסיסטולה

**אסיסטולה** (בלועזית: **Asystole**), הוא מצב בו אין פעילות חשמלית בלב. מצב זה מתבטא בקו ישר במוניטור. המצב נובע מדום לב. אסיסטולה נראית בערך ב-28% מאנשים החווים דום לב. 

הטיפול באסיסטולה כולל ביצוע פעולות החייאה, יחד עם מתן ווזופרסורים  במתן ורידי דוגמת אדרנלין. לעיתים ניתן לאבחן את סיבת האסיסטולה ולטפל בה בסיבת האירוע הלבבי. אמצעים שבעבר היו ננקטים במקרה כזה, כמו דפיברילציה - ומתן אטרופין - אינם מהווים היום חלק מהפרוטוקול הטיפולי המומלץ על ידי גופים בינלאומיים. 

שיעורי הישרדות מחוץ לבית החולים במקרים בדום לב של אסיסטולה נעים בסביבות 2-3%. 

במקרה של אסיסטולה, אין זרימת דם בגוף כלל, כך שלא מגיעה הספקת חמצן אל המח. במסגרת פעולות ההחייאה מתבצע עיסוי לב בניסיון לספק דם למוח, אך מדובר בכמות מועטה יחסית של דם שיכולה לעזור רק באופן זמני. אם נעשו פעולות החייאה וננקטו כל האמצעים הדרושים ועדיין נראה קו ישר במוניטור (כ-30 דקות), ישקלו המטפלים לקבוע את מות המטופל. גם במקרים הנדירים, שבהם למטופלים הוחזר הדופק, ואם המצב האסיסטולי נמשך 15 דקות או יותר, המשמעות היא שככל הנראה המוח כבר נפגע, וגם אם הלב יחזור לתפקד עלול המטופל לסבול מפגיעות מוחיות משמעותיות ועד מוות מוחי. 

בניגוד למה שנראה לעיתים קרובות בסדרות טלוויזיה, שוק חשמלי אינו מהווה חלק מהטיפול באסיסטולה. זאת משום שמטרתו של השוק היא "לאפס" את הפעילות החשמלית של הלב, אולם במצב אסיסטולי - פעילות זו אינה קיימת כלל. 

## ראו גם
*דום לב
*החייאה
*פרפור חדרים

## קישורים חיצוניים

## הערות שוליים

קטגוריה:הפרעות קצב
עונת 2006/2007 בבונדסליגה

**עונת 2006/2007** הייתה העונה ה-44 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 2006 והסתיימה ב-19 במאי 2007. 
שמאל|ממוזער|קבוצות הליגה
בוכום, אלמניה אאכן (בפעם הראשונה בתולדות המועדון) ואנרגי קוטבוס עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

שטוטגרט זכתה בתואר האליפות בפעם השלישית בתולדות המועדון. 

בורוסיה מנשנגלדבך, אלמאניה אאכן ומיינץ 05 ירדו לבונדסליגה השנייה. 

## כדורגלנים מצטיינים
תאופניס גקאס, () ששיחק בבוכום, אשר כבש 20 שערים, זכה בתואר מלך השערים של הליגה.

מריו גומז (שטוטגרט) זכה בתואר כדורגלן השנה בגרמניה
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-2007
קטגוריה:תחרויות כדורגל ב-2006
קטגוריה:2006 בגרמניה
קטגוריה:2007 בגרמניה
לא פה, לא שם

250px|ממוזער|שמאל|שאדן קנבורה מימין עם עופרה רימון באירוע הקרנת הסרט "לא פה לא שם" באוניברסיטת חיפה, 22 במאי 2017

**לא פה, לא שם** (בערבית: **بَر بَحَر** - ים-יבשה, באנגלית: **In Between** - באמצע, בצרפתית׃ **Je danserai si je veux** - ארקוד אם ארצה) הוא סרט קולנוע ישראלי-צרפתי שביימה וכתבה מייסלון חמוד. זוכה שני פרסי אופיר לשנת 2016.

## עלילה
הסרט עוקב אחר שלוש צעירות ישראליות ערביות השוכרות יחד דירה בתל אביב. לילא – עורכת דין מוסלמית-חילונית ילידת נצרת, סלמה – תקליטנית וברמנית ערבייה-נוצרייה ילידת תרשיחא, ונור, סטודנטית מוסלמית-אדוקה מאום אל-פחם.
שלוש הצעירות חוות, כל אחת באופן אחר, ניכור וניתוק מהחברה המסורתית ממנה באו ומהמסגרות בהן משפחותיהן מעדיפות לראות אותן. לילא מתקשה למצוא בן זוג למערכת יחסים רצינית אשר יהיה מוכן להציג אותה למשפחתו מבלי לדרוש ממנה לשנות את אורח חייה, סלמה מסתירה ממשפחתה את היותה לסבית ונור כלואה באירוסין לגבר שאיננה אוהבת ושאינו תומך בשאיפותיה האישיות. גם בלב החברה הליברלית התל אביבית בה מצאו השלוש מפלט מסוים, הן מתקשות להרגיש שייכות בשל מוצאן הערבי.

## הפקה
**לא פה, לא שם** הוא סרטה הראשון באורך מלא של הבמאית מייסלון חמוד. את הסרט הפיק הבמאי שלומי אלקבץ. הסרט נוצר בתמיכת קרן גשר לקולנוע רב תרבותי.

בתפקידים הראשיים מככבים:
* מונא חוא - לילא
* סאנא ג'ממאליה - סלמא
* שאדן קנבורה - נור
* מחמוד שלבי
* הנרי אנדראוס
* אחלאם כנעאן
* תאמר נפאר

בנוסף, משתתפים בסרט בתפקידים משניים:
* אמיר ח'ורי בתור ג'ורג', אח של סלמא
* פיראס נסאר בתור ראבייה
* סאמר קופטי בתור ראפיף

## פרסים
הסרט הוקרן לראשונה ב-11 בספטמבר 2016, בפסטיבל הסרטים הבינלאומי של טורונטו, שם זכה בפרס NETPAC לבכורה עולמית או בינלאומית של סרט אסייתי. באותה שנה זכה הסרט גם בפרס ע"ש דני לרנר לסרט ביכורים במסגרת פסטיבל הסרטים הבינלאומי חיפה ובשלושה פרסים נוספים במסגרת פסטיבל הסרטים הבינלאומי סן סבסטיאן. פרס ארוסקי לסרט הטוב ביותר מטעם חבר השופטים הצעיר של הפסטיבל, פרס "מבט אחר", המוענק מטעם רשות השידור הספרדית TVE לסרטים המסייעים לקדם שוויון הזדמנויות ולהילחם באפליה, וכן בפרס סבסטיאן. הסרט היה מועמד ב-12 קטגוריות של פרסי אופיר לשנת 2017, וזכה בפרס אופיר לשחקנית הראשית הטובה ביותר עבור תפקידה של שאדן קנבורה ובפרס שחקנית המשנה, אותו קיבלה מונא חוא.

## ביקורת
יעל [ניצן] רובינשטיין כתבה בביקורת על הסרט: .

## קישורים חיצוניים

*
*
*
*
*
*
*עידו רוזן, "לא פה ולא שם" מציג גיבורות חזקות ולא נופל לקלישאות, באתר רשת, 11 בינואר 2017
* יעל שוב, לא פה, לא שם: הגרסה הפלסטינית לסקס והעיר הגדולה, באתר Time Out ישראל, 5 בינואר 2017
* 
* 

## הערות שוליים

קטגוריה:תל אביב-יפו בקולנוע
קטגוריה:סרטי להט"ב ישראליים
קטגוריה:סרטי 2016
קטגוריה:ערביי ישראל
קטגוריה:סרטים ישראליים משנת 2016
עונת 2007/2008 בבונדסליגה

**עונת 2007/2008** הייתה העונה ה-45 של הבונדסליגה, שהיא הליגה הגרמנית הבכירה בכדורגל. העונה החלה ב-10 באוגוסט 2007 והסתיימה ב-17 במאי 2008. 
שמאל|ממוזער|קבוצות הליגה
קרלסרוהה, הנזה רוסטוק ודיסבורג עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

באיירן מינכן זכתה בתואר האליפות בפעם ה-20 בתולדות המועדון. היא זכתה גם בגביע.

דיסבורג, הנזה רוסטוק ונירנברג ירדו לבונדסליגה השנייה. 

## כדורגלנים מצטיינים
לוקה טוני, () ששיחק בבאיירן מינכן, אשר כבש 24 שערים, זכה בתואר מלך השערים של הליגה.

פרנק ריברי () (באיירן מינכן) זכה בתואר כדורגלן השנה בגרמניה
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-2007
קטגוריה:תחרויות כדורגל ב-2008
קטגוריה:2007 בגרמניה
קטגוריה:2008 בגרמניה
דוד דב לבנון

הרב **דוד דב לבנון** (נולד ב-12 באוקטובר 1947, כ"ח בתשרי ה'תש"ח) דיין ישראלי. שימש כאב בית הדין הרבני באשקלון. משמש כרב בית הכנסת "קהילת נעם" בגבעת שאול, ומכהן גם כאב"ד בבית הדין לממונות שע"י הרבנות הראשית לירושלים.

## ביוגרפיה

נולד לישראל לבנון סגן ראש עיריית חיפה וראש המועצה הדתית, ולציפורה, בת האדמו"ר דוד פרידמן מפלוישט לבית רוז'ין.

למד בישיבת פרחי אהרון אצל רבו הרב ברוך אידלשטיין. לאחר מכן בישיבת חברון. למד במשך קרוב לעשור לימודי דיינות במכון אריאל. כיהן כר"מ במכון לב ובבית מדרש לתורה b.m.t.

ב-2 במאי 1995 התמנה לכהן כדיין בבית הדין הרבני באשקלון וב-1 ביולי 2011 התמנה לכהן כאב"ד. פסקיו המרכזים מבית הדין התפרסמו בכתב העת 'שורת הדין'.

כיהן כדיין, במינוי זמני, בבית הדין הרבני הגדול. ומכהן כדיין עמית בבית הדין הרבני בירושלים.

מכהן גם כאב"ד בבית הדין לממונות שעל ידי הרבנות הראשית לירושלים. שנים רבות מכהן כרב בית הכנסת "קהילת נעם" בקריית משה.

בניסן ה'תשפ"ג עמד בראשות הוועדה לבחירת רב למועצה המקומית קריית ארבע.

## חיים אישיים
נשוי לעליזה, בת אברהם שלמה פרידמן, מבעלי הוצאת לוין אפשטיין, ונינת הרב חיים זוננפלד.

מתגורר בשכונת גבעת שאול בירושלים, מילדיהם:

* בת שבע - נשואה לרב מרדכי כלאב, מנכ"ל הארגון מקווה מים חיים, ובנו של הרב אברהם יצחק כלאב.
* רוחמה - נשואה לרב לין מבית אל.
* אביגיל - נשואה לרב יואב מייזלס, ר"מ בישיבת רמות ובתלמוד תורה מורשה.

גיסיו הם: הרב יהושע קמפינסקי, הרב יונה מצגר, ישראל וורצל ונתן גרוסמן.

## קישורים חיצוניים
* באתר בתי הדין הרבנים
* 289 שיעורים ומאמרים באתר ישיבה
* פסקיו באתר תקדין
* פסקיו בבית הדין הרבני הגדול
* פסקיו בבית הדין הרבני בבאר שבע
* 
* הרב דוד לבנון, קדושת הארץ וירושלים, ישיבת מרכז הרב, ח תמוז תשע"ח, שיעור וידאו
* 

## הערות שוליים

קטגוריה:בוגרי ישיבת חברון כנסת ישראל
קטגוריה:בוגרי מכון אריאל
קטגוריה:רבני הציונות הדתית בישראל
קטגוריה:גבעת שאול: רבנים
קטגוריה:משפחת זוננפלד
קטגוריה:אבות בית הדין הרבני באשקלון
קטגוריה:ישראלים שנולדו ב-1947
בית מני

ממוזער|שמאל|250px|בית מני אחרי השימור משתלב עם בניין בנק לאומי
ממוזער|שמאל|250px|סיפורו של בית מני
**בית מני** הוא אחד הבניינים הראשונים באחוזת בית. הבית שייך לבנק לאומי ועבר פעולת שימור.
## תולדות הבית
בית מני, ברחוב יהודה הלוי 36 בתל אביב-יפו, נבנה על ידי שלמה ברסקי כבית מגורים בשנים 1910–1915 על גבול שכונת אחוזת בית.

המבנה הוא בית דו-קומתי והוא בנוי מאבן כורכר.

בשנת 1924 נמכר הבית לבנק אנגלו-פלשתינה (אפ"ק) וכעבור שש שנים נמכר הבית לשופט יצחק מלכיאל מני.

מני התגורר בבית בשנים 1930–1933. הבית נקרא על שמו: **בית מני**, אף כי השופט מלכיאל מני גר בו תקופה קצרה בלבד.

הבית שהיה עתיר בעבודות נגרות איכותיות ויפות, בציורי קירות ובעיטורי טיח, נשאר כיחיד במינו לשיטות בנייה ולסגנון של ראשית שנות ה-20 של המאה ה-20, כפי שהיה מקובל ביפו באותן השנים.

בשנת 1978 נמכר הבית על ידי יורשיו של מני לבנק לאומי.

בשנות ה-90 של המאה הקודמת, התכוון בנק לאומי לבנות בניין משרדים במקום בית מאני אשר מצבו הפיזי התדרדר עם השנים והוא עמד נטוש והרוס.

## שימור המבנה
בשנת 1999 התעורר מאבק ציבורי אשר מטרתו הייתה לשמר את המבנה. המועצה לשימור אתרים פתחה במאבק ציבורי נרחב לעצור את הריסת הבית. הנושא אף הועלה במליאת הכנסת (באוקטובר 1985) על ידי חברי הכנסת מרדכי בר-און ועדנה סולודר.

בתוכניות השימור של תל אביב הוכרז בית מאני כבניין לשימור בהגבלות מחמירות: תב"ע א.2650ב'. כך בוטלה תוכניתו של בנק לאומי להרוס את הבניין והבנק חויב לשמר את הבניין ולשלב אותו בתוך המבנה החדש של משרדי הבנק הלאומי. החלטת עיריית תל אביב לשמר את המבנה ולשלבו במבנה משרדים חדש הייתה חלק ממדיניותה של העירייה לעודד את הנהלת הבנק (ובנקים נוספים) להישאר במע"ר (מרכז עסקים ראשי). משרד האדריכלים קייזר-קייזר-לקנר זכה בעבודת התכנון של מגדל המשרדים של הבנק ושילוב בית מני בגוף המגדל החדש. הוועדה המקומית לתכנון ולבנייה בתל אביב אישרה את התוכנית ביוני 2000. המגדל בן 12 הקומות נחנך בשנת 2003.

משרד התכנון של האדריכל אמנון בר אור תכנן את עבודת השימור של בית מני והתאמתו לשימושו החדש. חלקו האחורי הפך לחלק מאולם הכניסה של בניין המשרדים של הבנק, ואילו חלקו הקדמי של הבית נשאר כמבנה עצמאי.
בשנת 2008 הוסב המבנה למרכז מבקרים של הבנק וגלריות לתערוכות מתחלפות. שני חדרים שוחזרו בסגנון ראשית המאה ה-20 ובתוכם שיחזור של סניף יפו ההיסטורי של בנק אפ"ק.

## ראו גם
* הרצלילינבלום

## לקריאה נוספת
* אמנון בר אור, 'שימור והסבה: ממבנה מגורים לבנק. בית מני' , **אתרים - המגזין**, המועצה לשימור אתרי מורשת בישראל, 6 (דצמבר 2016), עמ' 57–62.

## קישורים חיצוניים

* 
* דף הבית של אמנון בר אור - טל גזית בע"מ: פרויקטים
* שימור מול חדשנות: המפגש בין מגדלים מודרניים למבנים היסטוריים – כתבה החוקרת את התהליך האדריכלי של שימור מבנים כמו בית מני, לצד פיתוח מגדלים חדשים, דוגמת מגדל 1910 בתל אביב.

## הערות שוליים

קטגוריה:תל אביב-יפו: מבנים לשימור
קטגוריה:רחוב יהודה הלוי
קטגוריה:תל אביב-יפו: מבנים
קטגוריה:בנק לאומי לישראל
קפה לה דה מאגו

שמאל|ממוזער|250px|קפה לה דה מאגו, 2006
שמאל|ממוזער|250px|פנים קפה לה דה מאגו, 2007
**קפה לה דה מאגו** (בצרפתית: **Les Deux Magots**) הוא בית קפה מפורסם בסן ז'רמן דה פרה  ברובע השישי של פריז שבצרפת. יצא לו מוניטין כמקום המפגש של האליטה הספרותית והאינטלקטואלית של העיר. כיום הוא מהווה יעד תיירות פופולרי. שמו ההיסטורי נובע מלקוחותיו הידועים ובהם אמנים סוריאליסטים ואינטלקטואלים כגון סימון דה בובואר, ז'אן-פול סארטר, וסופרים בהם ארנסט המינגוויי בצעירותו. בין הלקוחות המפורסמים הנוספים ניתן למנות את אלבר קאמי, פבלו פיקאסו, ג'יימס ג'ויס, ברטולט ברכט, ג'וליה צ'יילד וסופרים אמריקאיים כמו ג'יימס בולדווין, צ'סטר היימס , צ'ארלס סאת'רלנד וריצ'רד רייט.

הפרס הספרותי דה מאגו מוענק מדי שנה מאז 1933 לרומן צרפתי .

## קישורים חיצוניים

* 

* רשימת הזוכים בפרס הספרותי דה מאגו בשנים 2010-1933 

קטגוריה:פריז: בתי קפה
קטגוריה:הרובע השישי של פריז
עונת 2008/2009 בבונדסליגה

**עונת 2008/2009** הייתה העונה ה-46 של הבונדסליגה, שהיא הליגה הגרמנית הבכירה בכדורגל. העונה החלה ב-15 באוגוסט 2008 והסתיימה ב-23 במאי 2009. 
שמאל|ממוזער|קבוצות הליגה
בורוסיה מנשנגלדבך, הופנהיים (בפעם הראשונה בתולדות המועדון) ופ.צ. קלן עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

וולפסבורג זכתה בתואר האליפות בפעם הראשונה בתולדות המועדון. 

ארמיניה בילפלד, וקרלסרוהה ירדו לבונדסליגה השנייה. אנרגי קוטבוס גם ירדה ליגה לאחר סדרת משחקי מבחן (מפגש כפול) נגד נירנברג.

## כדורגלנים מצטיינים
גראפיטה, () ששיחק בוולפסבורג, אשר כבש 28 שערים, זכה בתואר מלך השערים של הליגה. הוא זכה גם בתואר כדורגלן השנה בגרמניה.

## טבלת הליגה

## קישורים חיצוניים

* 
* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-2009
קטגוריה:תחרויות כדורגל ב-2008
קטגוריה:2008 בגרמניה
קטגוריה:2009 בגרמניה
ברכה פולד (שיר)

**ברכה פולד** הוא שמו של שיר שחיבר נתן אלתרמן. ברכה פולד הוא שמה של לוחמת הפלמ"ח שנהרגה בליל וינגייט מאש הצבא הבריטי, ושמה של אוניית המעפילים האיטלקית "ברכה פולד" שקיבלה את השם לציון זכרה של הלוחמת.

השיר פורסם על ידי נתן אלתרמן בטורו "הטור השביעי", ב"עיתון דבר" מיום 25 באוקטובר 1946.

## רקע
ממשלת המנדט הבריטי, שהחלה שלטונה בארץ ישראל בשנת 1922 (צבא בריטי כבר נכנס לארץ, בשנת 1917), סייעה בתחילה לעלייתם של יהודים ארצה, בהתאם למנדט שקיבלה להקמת בית לאומי ליהודים בארץ ישראל ברוח הצהרת בלפור. בהמשך, עקב התנגדותם של הערבים, ומתוך רצון לשמור על השקט האזורי, החלו הבריטים להטיל הגבלות על העלייה, אשר החמירו בהדרגה בשנות שלטון המנדט וזאת בהתאם לכללי הספרים הלבנים.

בשנת 1945 הוקמה תנועת המרי העברי שהיוותה ארגון גג של המחתרות העבריות בארץ ישראל, ותיאמה את פעולות ההתנגדות לשלטון הבריטי, כולל פעולות ההעפלה.

בלילה שבין 24 ו-25 במרץ 1946, קיימה התנועה את אחת הפעולות הגדולות של הורדת מעפילים בחוף תל ברוך. ברכה פולד השתתפה במבצע כמפקדת חוליה. בהיתקלות בין החוליה לבין נגמ"ש בריטי שהגיע למקום, נורתה ברכה, ונפצעה פצעים אנושים, שהביאו למותה תוך כדי חקירתה במטה המשטרה הבריטית ביפו. הלילה והפעולה קיבלו את השם ליל וינגייט.

ב-9 באוקטובר 1946, הפליגה מאיטליה, אוניית המעפילים אליהו גולומב, ששמה הוסב לברכה פולד, על שמה של ברכה שנהרגה בליל וינגייט. האנייה שמנועה התקלקל, נגררה על ידי הבריטים לנמל חיפה, שם פרצה תגרה כשנעשו ניסיונות להוריד את המעפילים מהאנייה.

בסופו של דבר, גורשו המעפילים למחנות המעצר בקפריסין.

## השיר
"הטור השביעי", טורו של המשורר נתן אלתרמן החל להופיע ב"דבר" בינואר 1943, ובתקופת המנדט הבריטי עסק בעיקר בחידודים כנגד הבריטים ובזכות הפלמ"ח ו"ההגנה" שנלחמו כנגדם.

בעקבות גירוש מעפילי הספינה ברכה פולד, כתב אלתרמן את השיר ברכה פולד, בו הוא קושר בין האישה הלוחמת, לבין הספינה. בשיר מתייחס אלתרמן לספינה כאילו היא האישה ברכה, שלא מתה, אלא חזרה כאונייה. . ברכה פולד נפלה תוך שהיא מחפה על הורדת מעפילים, ולפי אלתרמן, חזרה כאונייה, כמו .

אלתרמן מעביר בשיר ביקורת על שלושה גורמים.
* על המגרשים הבריטים שהרימו אגרוף, ושוב הוא רומז כי הבריטים שהרגו את ברכה, חוזרים ומגרשים אותה אל הים. ,
* על אנשי היישוב, שעשו מרחק רב מאז "ליל וינגייט", בו תנועת המרי נערכה להגן על ההעפלה בכוח הנשק, ובו נפלה ברכה פולד, עד לגירוש הנוכחי של מעפילי הספינה הנושאת את שמה, שעבר ללא כל תגובה ובאדישות גמורה, מעבר לכרוזים שניתלו על הקירות, וממליצים לאחרים להמשיך במאבק, עסוקים האנשים בשינה, ובעשיית כסף. 
:הוא אומר, כי בעצם ברכה חזרה כאונייה, לראות אם גם הפעם עומדת איזו ברכה על החוף שמחכה לחפות על המעפילים. 
:ונוזף בהם, כי לא עשו אפילו אלפית, ממה שעשתה ברכה, כאשר מסרה את חייה, בעוד שהם אלה שקראו לה, בפלקטים על הקיר, להמשיך במאבק. .
* הגורם השלישי עליו מעביר אלתרמן ביקורת, כמו בשירים נוספים שלו, הוא יהדות ארצות הברית, אשר במקום לעמוד לצד המעפילים, הם ישנים.  
:וכשם שיש לו ביקורת על יהודי ברונכס, הוא אינו חושך שבטו מיהודי ברוקלין. .

## הערות שוליים

קטגוריה:שירי 1946
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירי זיכרון חללי מערכות ישראל
משפכנים אוסטרלים

**משפכנים אוסטרלים** (שם מדעי: Hexathelidae) היא משפחה של עכבישאים הקרובה למשפחת המשפכניים וחיה באזור הטרופי ברחבי העולם.

## מאפיינים
המשפכנים האוסטרלים הם שוכני קרקע בגודל 1–5 ס"מ. הם בעלי צבעים כהים ועמומים, "שריון" קטן ונוצץ על הגב ובעלי מצבטים ענקיים המלאים בארס. כשהם מותקפים הם מתרוממים באיום ומציגים את הכליצרות הארסיות בדומה לטרנטולות. הכשתם יכולה לחדור איברים וצפרוניים ולהסתיים גם במוות.

הם חיים במחילות דמויות משפך ומכאן שמם. מינים אחרים מטפסים על עצים או בין סלעים וטורפים יצורים קטנים שאינם מבחינים בהם, בעיקר חרקים או עכבישים אחרים. למינים רבים במשפחה זו ארס קטלני לבני אדם.

## מיון
*משפחה **משפכנים אוסטרלים** (Hexathelidae)
**תת-משפחה Hexathelinae
***סוג *Bymainiella*
***סוג *Hexathele*
***סוג *Mediothele*
***סוג *Paraembolides*
***סוג *Rosamygale* - נכחד
***סוג *Scotinoecus*
***סוג *Teranodes*
**תת-משפחה עכבישי משפך אוסטרליים (Atracinae) - כנראה שהיא משפחה נפרדת
***סוג *Atrax*
***סוג *Hadronyche*
***סוג *Illawarra*
**תת-משפחה Macrothelinae
***סוג *Macrothele*
***סוג *Porrhothele*
**תת-משפחה Plesiothelinae
***סוג *Plesiothele*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1892
קטגוריה:טקסונים שתוארו בידי אז'ן סימון
קטגוריה:מיגלומורפה
נפיליים

**נפיליים** (שם מדעי: Nephilidae) היא משפחה מסדרת העכבישאים.

סיווגה הטקסונומי של המשפחה שנוי במחלוקת: בעבר הייתה משפחה משל עצמה או שויכה למשפחת הפגיוניים. משנת 2016 היו שייכים למשפחת הגלגלניים, אך בשנת 2023 נערך ניתוח מולקולרי חדשני שקבע כי הם מהווים משפחה נפרדת.
## מאפיינים
אלו הם עכבישים גדולים שיכולים להגיע עד לאורך 6 סנטימטרים. כמותם הם מחדשים את אריגת הקורים כל יום כדי להבטיח קורים חזקים מאוד שיכולים ללכוד אפילו ציפורים או עטלפים. הם חיים באזור הטרופי, בעיקר באוסטרליה, אמריקה הדרומית, אפריקה ודרום-מזרח אסיה.

הם טווים רשתות ענקיות, ובהם נתפסים מיני חרקים שאינם יכולים להימלט עוד כמעט. למעשה לעיתים הם תופסים ברשתות שלהם יצורים גדולים יותר כמו עופות, עטלפים ואף נחשי עצים. הם הורגים את טרפם בנשיכה ארסית.

כמו מיני עכבישים רבים, הנקבות במינים אלו קניבליות ויכולות לטרף את הזכר לאחר ההזדווגות. כדי להימלט, הזכרים משאירים חלק מרגליהם בתוך הגוף של הנקבה וכך נמלטים.

## מיון
*משפחת **נפיליים** (Nephilidae)
**סוג *Clitaetra*
**סוג *Herennia*
**סוג *Nephila*
**סוג *Nephilengys*

## קישורים חיצוניים

## הערות שוליים

מרכז|300px|ממוזער|''Nephila pilipes''

קטגוריה:בעלי חיים שתוארו ב-1894
קטגוריה:טקסונים שתוארו בידי אז'ן סימון
קטגוריה:גלגלניים
יצחק סג"ל לנדא

[ממוזער|250px|קברו של רבי יצחק סג"ל לנדא ב[בית הקברות היהודי העתיק בקרקוב]]
רבי **יצחק סג"ל לנדא** (ה'תמ"ט, 1689 – כ"ג בתשרי ה'תקכ"ח, 16 באוקטובר 1767) היה רב מגדולי יהדות אשכנז במחצית הראשונה של המאה ה-18. רבן של קהילות יהודיות חשובות: אפטא, זולקווא, לבוב והמחוז, וקראקא.

## ביוגרפיה
נולד באפטא לרב צבי הירש לנדא המכונה ר' הירש וויטש, מפרנסי ועד ארבע ארצות. סבו היה הרב יחזקאל פסח לנדא, דיין וחבר ועד ארבע ארצות, חתנו של הרב יצחק חריף מצאצאי רבי יעקב לאנדא בעל האגור. מצד אמו היה צאצא של הרבי רבי העשיל מקראקא. אחיו היה הרב יהודה סגל לנדא, אביו של הרב יחזקאל לנדא, ה"נודע ביהודה".

הרב לנדא היה חתנו של הרב שמחה מנחם מיונה בן יוחנן ברוך דוקטור, שהיה רופאו האישי של יאן סובייסקי מלך פולין.

בשנת ה'תפ"א (1721) התמנה כרבה של אפטא היהודית הוא כיהן באפטא מספר שנים עד מינויו בשנת ה'תפ"ט (1729) לרבה של זולקווא ואב בית הדין בה. בשנת ה'תצ"ו (1736) נבחר כאב"ד ורב גליל לבוב ובשנת ה'תקי"ד (1754) כרבה של קראקא ואב בית הדין שלה. בקראקא כיהן עד פטירתו בכ"ג בתשרי ה'תקכ"ח, 16 באוקטובר 1767.

נקבר בבית הקברות היהודי העתיק בקרקוב ועל מצבת קברו נחרת:

## פועלו הציבורי והתורני
עמד לימין רבי יהונתן אייבשיץ בעת הפולמוס שנוהל נגדו באשמת שבתאות - ואף חתם על חרם נגד ספר שהתקיף את רבי יהונתן.

חידושי תורה פרי עטו שנשתמרו לא ידועים, אך נותרו הסכמות רבות שכתב לספרים. מעט מחידושיו מופיעים בספרות בני דורו ובני הדור שאחריו.

## משפחתו
לרבי יצחק סג"ל לנדא היו שני בנים: הרב יעקב סג"ל לנדא, כיהן כרבה של טרנופול; והרב צבי יוסף לנדא, כיהן כרבה של גריידינג.

אחד מחתניו היה הרב יוסף סג"ל לנדא, רבן של רוהאטין וחמיילניק, ובנו של רבי יהודה ליב הלוי לנדא אב"ד לבוב. בן חתנו זה הוא הרב ישראל יונה לנדא מקמפנו, מחבר "עין הבדולח" ו"מעון הברכות". חתן נוסף היה ר' משה אב"ד סטאניאו. חתן מפורסם אחר היה ר' ברוך פרנס, נכדתו נישאה לרב ברוך תאומים-פרנקל מלייפניק.

## לקריאה נוספת
* אהרן ולדן, **הרב מו"ה יצחק סג"ל לאנדא** בתוך: **שם הגדולים החדש**, ורשה תרכ"ה. מערכת י' פריט ר"ל.

## קישורים חיצוניים
* 

## הערות שוליים

קטגוריה:ראשוני האחרונים
קטגוריה:קרקוב: רבנים
קטגוריה:רבנים פולנים
קטגוריה:לבוב: רבנים
קטגוריה:ז'ובקבה: רבנים
קטגוריה:אפטא: רבנים
קטגוריה:יהודים הקבורים בבית הקברות היהודי העתיק בקרקוב
יצחק
קטגוריה:ילידי 1688
קטגוריה:נפטרים ב-1767
נמלניים

ממוזער|Subasteron daviesae
**נִּמְלָנִיִּים** (שם מדעי: Zodariidae) הם משפחה בסדרת העכבישאים המזכירה במראה נמלים. הם נפוצים בכל העולם באזורי הטרופיים והממוזגים, אך רק מינים מעטים חיים באמריקה הצפונית.
## מאפיינים
מינים אלה מזכירים בצורתם נמלים כחלק מחקיינות המכונה חקיינות נמלים (myrmecomorphy), דבר הנפוץ בעוד כמה מיני עכבישים כמו *Myrmaplata plataleoides*. הם מידמים להם כדי לתפוס ולאכול את הנמלים שלא מודעות לטורף. ייתכן שהם גם מתגוננים מנמלים שיוצאות לצוד עכבישים. כל מין עכביש משתמש במין נמלה אחרת להערים עליה. למעשה העכבישים לא באמת מזכירים נמלים אלא רק באופן מוגבל אך מצליחים להיכנס למושבות הנמלים ולחיות איתם ואז כשכולם יוצאים מהקן כדי להילחם באויב או לצוד, העכביש בוחר לו נמלה לטרף, מזריק לה ארס והורג אותה תוך כדי ההמולה. 

במקרה שנמלה פוגשת בעכביש כזה הוא מרים את 2 הרגלים הקדמיות שלו כדי להידמות להם ואם זה לא עוזר הוא נוגע עם הכליות שלו במחושי הנמלה, מה שעושים 2 נמלים שנפגשות. בדרך כלל החיקוי הזה משכנע את הנמלה והעכביש יכול להיכנס. לעיתים אפילו מעבירים לעכבישים נמלים גוססות, מידי פועלות, כדי שיעבירו אותם החוצה. אז העכביש יכול לאכול בשקט.

## סוגים

## לקריאה נוספת
* 
## קישורים חיצוניים

קטגוריה:בעלי חיים שתוארו ב-1881
קטגוריה:טקסונים שתוארו בידי טמרלן טורל
קטגוריה:ארנומורפיה
שילה גיש

**שילה גיש** (באנגלית: **Sheila Gish**; 23 באפריל 1942 - 9 במרץ 2005) הייתה שחקנית תיאטרון וקולנוע בריטית. על הופעתה בשנת 1995 במחזמר "קומפני" מאת סטיבן סונדהיים היא זכתה בפרס אוליבייה להופעה הטובה ביותר בתפקיד משנה במחזמר.

בקולנוע שיחקה גיש בסרט "A Day in the Death of Joe Egg" מ-1972, בסרט "קוורטט" משנת 1981, ב"איש הנצח" מ-1986, ובעיבוד הקולנועי של "מנספילד פארק" משנת 1999. בטלוויזיה כיכבה ב-1969 בסדרה "הצ'רצ'ילים הראשונים", ב-1992 שיחקה במיני-סדרה "Jewels" מאת דניאל סטיל, ובסיטקום של רשת ITV בשם "Brighton Belles" ששודר ב-1993 ו-1994.

## ביוגרפיה
גיש נולדה בשם שילה אן סיים גאש בעיר לינקולן שמחוז לינקולנשייר. היא למדה באקדמיה המלכותית לאמנות הדרמה והופעת הבכורה שלה על הבמה הייתה בלהקת תיאטרון רפרטוארי.
[ממוזער|קברה של שילה גיש ב[בית הקברות הייגייט בלונדון]]

### קריירה
גיש כיכבה לראשונה בווסט אנד בתפקיד בלה במחזמר "רוברט ואליזבת". היא ידועה בעיקר מהופעותיה על במת התיאטרון. ב-1996 שיחקה בתפקיד ג'ואן במחזמר "קומפני" מאת סטיבן סונדהיים בתיאטרון דונמאר ורהאוס בבימויו של סם מנדס. על הופעתה זו זכתה גיש בפרס אוליבייה להופעה הטובה ביותר בתפקיד משנה במחזמר. ב-199 הופיעה בתפקיד מיס ונייבל במחזה "פתאום, בקיץ האחרון" מאת טנסי ויליאמס בבימויו של שון מאתיאס יחד עם רייצ'ל וייס בתיאטרון הקומדיה בלונדון. אחד מתפקידיה האחרונים היה בדמות ארקדינה בהפקה של המחזה "השחף" בתיאטרון פסטיבל צ'יצ'סטר בשנת 2003.

גיש הופיעה בתוכניות דרמה רבות בטלוויזיה. היא גילמה את דמותה של מרי ממודנה בסדרה "הצ'רצ'ילים הראשונים". ב-2001 השתתפה בעיבוד המצליח לרומן "Love in a Cold Climate", ובו גילמה את ליידי מונטדור האקסצנטרית. ב-1975 שיחקה בפרק בסדרה "The Sweeney" בתפקיד ג'ון בויסי, אשתו של הנבל.

בקולנוע שיחקה גיש בסרט "A Day in the Death of Joe Egg" מ-1972, בסרט "Hitler: The Last Ten Days" מ-1973, בהפקה של מרצ'נט ואייבורי "קוורטט" מ-1981 ובסרט "Merisairas" מ-1996. ב-1999 גילמה את דמותה של גברת נוריס בסרט הקולנוע "מנספילד פארק" עיבוד לרומן מאת ג'יין אוסטן. עוד היא מוכרת מהופעתה בתפקיד רייצ'ל אלנסטיין בסרט "איש הנצח" משנת 1986, ובסרט ההמשך "איש הנצח: סוף המשחק" משנת 2000.

### חיים אישיים
גיש הייתה נשואה לשחקן רולנד קוראם מ-1964 עד 1985. לבני הזוג נולדו שתי בנות: השחקניות קיי (קתרין גיסליין) קורם ולו גיש (1967–2006). ב-1985 בעת צילומי המיני-סדרה "That Uncertain Feeling" הכירה גיש את השחקן דניס לוסון שאיתו התחתנה ב-2004.

ב-2003 נפגעה עינה הימנית מסרטן העור. היא נפטרה ב-2005 ממחלת הסרטן בקמדן שבלונדון.

## פילמוגרפיה

## קישורים חיצוניים

* הספד בעיתון הגארדיאן
* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אישים זוכי פרס אוליבייה
קטגוריה:אנגלים ממוצא אוסטרלי
קטגוריה:בריטיות שנולדו ב-1942
קטגוריה:בריטים שנולדו ב-1942
קטגוריה:בריטיות שנפטרו ב-2005
קטגוריה:בריטים שנפטרו ב-2005
אילן גולדפיין

ממוזער|אילן גולדפיין, 2016
**אילן גולדפיין **(נולד ב-12 במרץ 1966) הוא כלכלן ברזילאי-ישראלי והנשיא הנוכחי של הבנק הבין אמריקני לפיתוח. גולדפיין הוא הישראלי הנושא בתפקיד הבכיר ביותר במוסד פיננסי בינלאומי. בעבר כיהן גולפדיין כנשיא הבנק המרכזי של ברזיל.

## קורות חיים
גולדפיין יליד חיפה, ישראל, הוא סיים את לימודיו בכלכלה באוניברסיטה הפדרלית של ריו דה ז'ניירו, קיבל תואר מהאוניברסיטה הקתולית של ריו דה ז'ניירו ודוקטורט מ-MIT. בבחירות שנערכו במועצת הנגידים של הבנק הבין אמריקני המייצגים את 48 המדינות המחזיקות במניות הבנק, נבחר גולדפיין ב-20 בנובמבר 2022 לנשיא הבנק ברוב של 80%. טרם כהונתו בבנק, גולדפיין עמד בראש מחלקת חצי הכדור המערבי בקרן המטבע העולמית וטרם לכך עמד בראש הבנק המרכזי בברזיל.

## קישורים חיצוניים

* 
* 

## הערות שוליים

קטגוריה:פוליטיקאים יהודים ברזילאים
קטגוריה:ברזיל: כלכלה
קטגוריה:ראשי בנקים מרכזיים
קטגוריה:בנקאים יהודים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים שנולדו ב-1966
שנג'ואו

**שנג'ואו** (בסינית: **神舟**; בתרגום מילולי: "ארץ אלוהית") הוא אחד משמותיה המסורתיים של סין.
הבחירות הפרלמנטריות בהולנד 2017

**הבחירות הפרלמנטריות בהולנד, 2017** נערכו ב-15 במרץ 2017 ובמסגרתן נבחרו 150 חברי בית הנבחרים בפרלמנט של הולנד. מפלגת הימין-מרכז של ראש הממשלה היוצא מארק רוטה ירדה בכוחה בבחירות אלה, אך שמרה על המקום הראשון. למקום השני עלתה המפלגה למען החירות בהובלת חרט וילדרס.

## רקע
מאז 2002 כל ממשלה בהולנד התפטרה לפני שסיימה את מלוא תקופת ארבע שנות הכהונה אליה נבחרה, וכך התקיימו חמש מערכות בחירות שונות בין השנים 2002–2012. מערכת הבחירות של 2017 הייתה מערכת הבחירות הראשונה מאז 2002 שנערכה בשל תום תקופת כהונת הממשלה ולא בשל התפטרות.

בבחירות 2012, שקדמו למערכת הבחירות הנוכחית, מפלגת העבודה (PvdA) ומפלגת העם למען חופש ודמוקרטיה (VVD) התחרו על מרב הקולות בפרלמנט ובסופן מארק רוטה מטעם מפלגת העם למען חופש ודמוקרטיה הקים ממשלת קואליציה עם מפלגת העבודה יריבתו, כאשר המפלגה הנוצרית-דמוקרטית (CDA) נשארה באופוזיציה, והמפלגה למען החירות (PVV) חזרה לאופוזיציה.

הבחירות ב-2017 נערכו בסמוך לתקרית דיפלומטית בין טורקיה והולנד, על רקע סירובה של הולנד לאפשר קמפיין טורקי בשטחה. בפרסומים בתקשורת נטען שהתנהלותו של מארק רוטה בתקרית סייעה למפלגתו בבחירות.

## תוצאות
מפלגת העם למען חופש ודמוקרטיה בראשות מארק רוטה קיבלה 33 מושבים בפרלמנט (במקום 41) ונותרה המפלגה הגדולה בפרלמנט ההולנדי. המפלגה למען החירות בראשות חרט וילדרס זכתה ב-20 מושבים (במקום 15) והפכה למפלגה השנייה בגודלה במדינה.

שתי מפלגות הקואליציה הקודמת איבדו 37 מושבים, יותר ממחצית מכוחן. מפלגתו של רוטה איבדה כאמור 8 מושבים ואילו שותפתה הקודמת מהמרכז שמאל, מפלגת הלייבור נמחקה כמעט לחלוטין, כשירדה מ-38 מושבים ל-9 בלבד. מרבית המושבים האבודים של הלייבור עברו לשתי מפלגות שמאל מרכז אחרות - הדמוקרטים והירוקים, כך שבסך הכל התמונה הפוליטית בהולנד זזה מעט ימינה, חמישה מושבים נטו עברו משמאל לימין, ומפלגות הקצה גדלו מעט, הן בשמאל והן בימין.

ספציפית, מפלגות הימין (מפלגתו של וילדרס, המפלגה הקלויניסטית והפורום למען הדמוקרטיה) זכו בבחירות אלה ב-25 מושבים (במקום 18), מפלגות המרכז - ימין (מפלגתו של רוטה, הנוצרים דמוקרטים והאיחוד הנוצרי) ב-57 (במקום 59), המרכז - שמאל (דמוקרטים, ירוקים, לייבור, ומפלגה למען הפנסיונרים) ב-46 (במקום 56) והשמאל (סוציאליסטים, למען בעלי החיים ומפלגה טורקית) ב-22 (במקום 17).

## קישורים חיצוניים

## הערות שוליים

הולנד
2017
קטגוריה:2017 בפוליטיקה
קטגוריה:2017 בהולנד